EELNÕU 2020/251

								KOMISJONID:

eelarve- ja arengu-	JK	
haridus-		
kultuuri- 	X	
majandus-		
revisjoni-		
sotsiaal- 		

VILJANDI LINNAVOLIKOGU

MÄÄRUS

30. aprill 2020   nr

Viljandi Linnavolikogu 27.08.2004 määruse nr 69
„Kohanimede määramise kord“ kehtetuks tunnistamine

Määrus kehtestatakse haldusmenetluse seaduse § 92 lõike 4 ja § 93 lõike 1 alusel.

§ 1. Tunnistada kehtetuks Viljandi Linnavolikogu 27.08.2004 määrus nr 69 „Kohanimede määramise kord“.

§ 2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja: Urmas Parre
Esitatud: 31.03.2020
Esitaja: Viljandi Linnavalitsus			Ettekandja: Ene Rink
Lk arv: 2
Hääletamine: nõudmisel

Seletuskiri
Viljandi Linnavolikogu 27.08.2004 määruse nr 69
„Kohanimede määramise kord“ kehtetuks tunnistamine

Eelnõu eesmärk on korrastada Viljandi linna õigusakte. Viljandi Linnavolikogu võttis vastu määruse, et korrastada kohanimede määramist Viljandi linna haldusterritooriumil. Kohanime määramise kord ei ole vastuolus tol ajal kehtinud kohanimeseadusega, kuid ei lisanud ka erisusi kohanime määramisel Viljandi linna haldusterritooriumil.

Tänases õigusruumis on määruse sisu kohanime määramiseks mittevajalik. Kohanimeseadusega ning selle alusel kehtestatud õigusaktidega on piisavalt reguleeritud kohanimede määramise korraldamine. Kohanime eestikeelsuse kindlakstegemist reguleerib määrus „Kohanimede eestikeelsuse kindlakstegemise kord“. Kohanime koostisosade vormistamisel ja kasutamisel peab lähtuma määrusest „Kohanime vormistamise ja kasutamise kord“. Pühendusnimesid määratakse määruse „Pühendusnimede määramise kord“ nõuetest lähtuvalt. Eesti kohanimede kirjutamisel mitteladina tähestikus on aluseks määrus „ Kohanimede transkribeerimist ja translitereerimist reeglistava tähetabeli kehtestamine“.

Haldusmenetluse seaduse (edaspidi HMS) § 93 lõike 1 kohaselt määrus kehtib, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni.
Lähtudes HMS § 92 lõikest 4 tuleb määrust muutvas või kehtetuks tunnistavas määruses nimetada ka muudetava või kehtetuks tunnistatava määruse pealkiri ja number ning määruse andmise kuupäev ja määruse avaldamismärge.

(allkirjastatud digitaalselt)
Urmas Parre
maakorralduse spetsialist